1ebeb501ad68b2aea40d5da53a803f52

Moj amidžić  ima sedamnaest godina i od rođenja zaostaje u razvoju. Pohađa školu za djecu s posebnim potrebama, ali sve ostalo u životu obavlja normalno: ide u kupovinu, uzima taksi, koristi autobus i normalno komunicira. S obzirom na to, mogu li pred njim biti otkrivena kao pred amidžom? Moj muž smatra da mogu.


* 
* 
* 
* 
* 
* 
* 

 
Otkrivanje pred amidžićem
pitajucene.com
2021.39

Svevišnji Allah jasno je ukazao na kategorije ljudi pred kojima žena nije dužna nositi hidžab. Amidžić ne spada među njih, po konsenzusu islamskih učenjaka iz prvih i potonjih generacija. Otkrivanje kose ili drugog dijela tijela pred amidžićem strogo je zabranjeno. Kada je riječ o fizičkoj zaostalosti u razvoju, ona se ne tretira kao validan razlog, jer mnogi ljudi koji su zaostali u razvoju osnivaju porodice i osjećaju potrebu za ženom kao i ostali ljudi. Iz postavljenog se pitanja vidi da je vaš amidžić u normalnom psihičkom stanju, a sama mahana u njegovom tjelesnom razvoju nimalo ne utječe na ***[propis](https://pitajucene.com/search/Propis/questions/ "Pretraži pitanja o propisima")***, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


